钦定古今图书集成/明伦汇编/闺媛典/第203卷 > 李方膺妻陈氏
## 钦定古今图书集成/明伦汇编/闺媛典/第203卷 > 李方膺妻陈氏

按《合肥县志》：陈氏，李方膺妻，万历丁未，进士李文郁
母。膺弃儒行贾，年三十客亡。陈闻讣，触阶哀号，累日
不食，匍匐迎丧江行，舟几覆者数次，仅得完榇以归。
时文郁方龆龀，陈教之成人。翁年八十时，卧病床褥，
梦中若有人告曰：“亟易乃翁寝。”陈惊起，扶舅过别榻
而室倾矣。氏年八十，见子成进士，享禄养十馀年，奉
诏建坊。